Apollon Dasjkov

Apollon Andrejevitsj Dasjkov (født 1753, død 1808) var en russisk general og første generalguvernør av Taganrog. 

Bare fire år gammel ble han innrullert i et artilleriregiment. Allerede da han var barn fikk han rang som korporal, senere kadett og i 1772 ble han sekondløytnant. I 1771 deltok Dasjkov i en marsj fra Taganrog festning til Enikale festning på Krimhalvøya, og i 1772 og 1774 – i marsjer mot krimtatarene.  I en årrekke tjenestegjorde Dasjkov på Krim som kaptein. I 1786 ble han oberstløytnant og innrullert i infanteriet. To år senere ble han overført til Kyiv grenaderregiment, som deltok i den andre russisk-tyrkiske krig. Etter denne krigen deltok han i krig mot Polen og ble han utnevnt til oberst 2. september 1793. Han fikk kommandoen over Kyiv grenaderregiment. For fortjenester i den polske krigen ble Dasjkov tildelt Sankt Vladimirs orden. Etter den polske krigen var Dasjkov sjef for flere forskjellige regimenter, og tok avskjed som general i infanteriet.

8. oktober 1802 ble Dasjkov ansatt som generalguvernør av Taganrog etter ordre av keiser Alexander I av Russland, der han bygget om festningen: Det ble bygget flere forskjellige bygninger, kaserner for offiserer og annet. I tillegg bidro Dasjkov til forbedring av utstyr for byens brannkorps. I 1806–1808 var han medlem av Senatet.

Russiske guvernører
Russiske generaler
Fødsler i 1753
Dødsfall i 1808